Приложение: Европейско споразумение за организацията на работното време на морските лица, с изключение на т. 16
 Срокове: Разпоредбите на директивата започват да се прилагат в срок от 5 години след влизане в сила на настоящото споразумение, с изключение на т. 16, която се прилага в срок от 7 години след влизане в сила на настоящото споразумение.
 Директива 1999/95/ЕО на Европейския парламент и на Съвета от 13 декември 1999 г. относно изпълнението на разпоредбите по отношение на работното време на моряците на борда на кораби, които посещават пристанища на Общността
 Срокове: Разпоредбите на директивата започват да се прилагат в срок от 5 години след влизане в сила на настоящото споразумение.
 Морска сигурност
 Директива 2005/65/ЕО на Европейския парламент и на Съвета от 26 октомври 2005 г. за повишаване на сигурността на пристанищата
 Срокове: Разпоредбите на директивата (с изключение на тези, засягащи инспекциите на Комисията) започват да се прилагат в срок от 3 години след влизане в сила на настоящото споразумение.
 Регламент (ЕО) No 725/2004 на Европейския парламент и на Съвета от 31 март 2004 г. относно подобряване на сигурността на корабите и на пристанищните съоръжения
 Срокове: Разпоредбите на регламента (с изключение на тези, засягащи инспекциите на Комисията) започват да се прилагат в срок от 3 години след влизане в сила на настоящото споразумение.
 Допълнение XVII-6
 РАЗПОРЕДБИ ОТНОСНО КОНТРОЛА
 1. Разпоредби относно обмена на информация и сътрудничеството
 С цел да осигурят правилно прилагане на приложение XVII, и по-специално на членове 2, 3, 4 и 5 от него, страните по споразумението и техните официални власти и компетентни органи обменят информация относно сближаването на законодателството и прилагането на съответното законодателство на ЕС. Страните по споразумението осигуряват пълно административно сътрудничество.
 Страните се споразумяват относно процедура за обмен на информация, включително списък на компетентните органи със звена за контакт за всеки законодателен документ, обхванат от допълнения XVII-2—XVII-5. Всяка страна по споразумението е оправомощена да установява пряка връзка с всички власти и органи на другата страна по споразумението, включени в споменатия по-горе списък.
 Документите, предоставяни на ЕС, винаги включват версия на английски език. Комуникацията на ЕС се извършва изключително на английски език, освен в случаите, когато е решено друго.
 2. Пътна карта
 В рамките на период от 6 месеца след влизането в сила на настоящото споразумение Украйна предоставя за всеки сектор подробна пътна карта за въвеждането в действие и прилагането на всички отнасящи се за конкретни сектори актове, посочени в допълнения XVII-2—XVII-5 (наричани по-долу „правните актове на ЕС“), като подчертава евентуално изискваните законодателни и институционални промени, междинни срокове и оценка на нуждите от административен капацитет. Пътните карти имат само ориентировъчен характер и могат да бъдат изменяни.
 3. Докладване и оценка
 Когато Украйна прецени, че даден правен акт на ЕС е надлежно приложен във вътрешното право, тя уведомява ЕС за това. Украйна предава на компетентната служба на Комисията вътрешния акт заедно с таблица на съответствията („таблица за въвеждането“), в която подробно е посочено съответствието с всеки член на правния акт на ЕС и, ако е приложимо, списък на правните актове на Украйна, които трябва да бъдат изменени или отменени